b'\n_START_ARTICLE_\nE-book\n_START_PARAGRAPH_\nUn e-book (abreviere din englez\xc4\x83 de la electronic book, citit aproximativ \'i-buc, \xc3\xaen rom\xc3\xa2n\xc4\x83: carte electronic\xc4\x83) este un fi\xc8\x99ier electronic digital ce con\xc8\x9bine textul \xc8\x99i imaginile unei c\xc4\x83r\xc8\x9bi, \xc3\xaentre timp chiar \xc8\x99i clipuri video, de obicei toate protejate \xc3\xaempotriva folosirii abuzive printr-un sistem de gestiune a drepturilor digitale de tip digital rights management (DRM). C\xc4\x83r\xc8\x9bile electronice sunt c\xc4\x83r\xc8\x9bi virtuale. Ele se pot citi pe mai multe tipuri de aparate cu monitor (ecran), \xc3\xaen general portabile: calculatoarele personale, tablete, smartphone-uri, sau \xc8\x99i pe dispozitive special construite pentru cititul c\xc4\x83r\xc8\x9bilor, numite e-reader sau e-book reader. De asemenea, multe telefoane mobile pot fi folosite \xc8\x99i pentru citirea c\xc4\x83r\xc8\x9bilor electronice. Mediul de transmitere pentru desc\xc4\x83rcarea datelor este Internetul, combinat eventual cu un sistem de telefonie mobil\xc4\x83 de tip GSM, totul fiind oferit \xc3\xaen form\xc4\x83 de serviciu web contra cost._NEWLINE_\xc3\x8en func\xc8\x9bie de model dispozitivele e-reader se pot compara la greutate cu o carte adev\xc4\x83rat\xc4\x83, deci pot fi luate cu sine peste tot, dar sunt f\xc4\x83cute pentru a cuprinde (memora) simultan mari cantit\xc4\x83\xc8\x9bi de informa\xc8\x9bie, chiar sute de romane._NEWLINE_Multe din aparatele e-reader se pot folosi la afi\xc8\x99area nu numai a c\xc4\x83r\xc8\x9bilor electronice, dar \xc8\x99i pentru gazete, ziare, reviste, chiar pagini web \xc8\x99.a.m.d., \xc3\xaen general pentru toate materialele scrise. \xc3\x8en ultimii ani \xc8\x99i tehnologia acumulatorilor a progresat mult, astfel \xc3\xaenc\xc3\xa2t func\xc8\x9bionarea este asigurat\xc4\x83 pentru ore \xc3\xaen \xc8\x99ir cu o singur\xc4\x83 \xc3\xaenc\xc4\x83rcare._NEWLINE_O mare importan\xc8\x9b\xc4\x83 la un e-book reader o are tehnologia folosit\xc4\x83 pentru ecran, care trebuie s\xc4\x83 asigure o u\xc8\x99urin\xc8\x9b\xc4\x83 mare la citire (ergonomie), comparabil\xc4\x83 cu cea de la o carte real\xc4\x83, \xc3\xaen cele mai diverse situa\xc8\x9bii de iluminare.\n_START_SECTION_\nTerminologie\n_START_PARAGRAPH_\nE-book se refer\xc4\x83 \xc8\x99i la "ebooks", "eBooks", "Ebooks", "e-Books", "e-journals", "e-editions", "digital books". Dispozitivele concepute special pentru citirea c\xc4\x83r\xc8\x9bilor electronice se numesc "e-readers", "ebook device" sau "eReaders".\n_START_SECTION_\n\xc3\x81ngela Ruiz Robles (1949)\n_START_PARAGRAPH_\n\xc3\x8en 1949, \xc3\x81ngela Ruiz Robles, profesoar\xc4\x83 din Ferrol, Spania, a inventat un dispozitiv mecanic care func\xc8\x9biona pe aer comprimat, unde textul \xc8\x99i grafica erau cuprinse pe bobinele pe care utilizatorii le-ar \xc3\xaenc\xc4\x83rca pe axele rotative. Ideea ei a fost de a crea un dispozitiv care s\xc4\x83 reduc\xc4\x83 num\xc4\x83rul de c\xc4\x83r\xc8\x9bi pe care elevii ei le duceau la \xc8\x99coal\xc4\x83._NEWLINE_Dispozitivul final urma s\xc4\x83 includ\xc4\x83 \xc3\xaenregistr\xc4\x83ri audio, o lup\xc4\x83, un calculator \xc8\x99i o lumin\xc4\x83 electric\xc4\x83 pentru citirea pe timp de noapte. Dispozitivul nu a fost niciodat\xc4\x83 pus \xc3\xaen produc\xc8\x9bie, dar unul dintre prototipurile ei este p\xc4\x83strat \xc3\xaen Muzeul Na\xc8\x9bional de \xc8\x98tiin\xc8\x9b\xc4\x83 \xc8\x99i Tehnologie din A Coru\xc3\xb1a, Spania.\n_START_SECTION_\nRoberto Busa (1949-1970)\n_START_PARAGRAPH_\nPrima e-carte poate fi indicile Thomisticus, un indice electronic puternic adnotat \xc3\xaen lucr\xc4\x83rile lui Thomas Aquinas, preg\xc4\x83tit de Roberto Busa, \xc3\xaencep\xc3\xa2nd din 1949 p\xc3\xa2n\xc4\x83 \xc3\xaen 1970.\n_START_SECTION_\nStatistici despre citirea c\xc4\x83r\xc8\x9bilor electronice\n_START_PARAGRAPH_\nTo\xc8\x9bi cititorii electronici \xc8\x99i aplica\xc8\x9biile de lectur\xc4\x83 sunt capabili s\xc4\x83 urm\xc4\x83reasc\xc4\x83 datele de citire a c\xc4\x83r\xc8\x9bilor electronice, iar datele ar putea con\xc8\x9bine ce utilizatori de c\xc4\x83r\xc8\x9bi electronice le deschid, c\xc3\xa2t timp petrec utilizatorii s\xc4\x83 citeasc\xc4\x83 fiecare e-carte \xc8\x99i c\xc3\xa2t de mult din fiecare e-carte este citit\xc4\x83.] \xc3\x8en decembrie 2014, Kobo a lansat datele de citire a c\xc4\x83r\xc8\x9bilor electronice colectate de la peste 21 de milioane de utilizatori din \xc3\xaentreaga lume. Unele dintre rezultate au fost c\xc4\x83 doar 44,4% dintre cititorii din Marea Britanie au terminat e-book-ul "The Goldfinch" \xc8\x99i cel mai bine v\xc3\xa2ndut e-book din 2014 \xc3\xaen Marea Britanie, "One Cold Night", a fost terminat de 69% din cititori; aceasta este o dovad\xc4\x83 c\xc4\x83 \xc3\xaen timp ce c\xc4\x83r\xc8\x9bile electronice populare sunt citite complet, unele e-c\xc4\x83r\xc8\x9bi sunt doar e\xc8\x99antionate'